Sex igračke | Vibracijski erekcijski obroček

Seveda, seksualne igračke lahko prinesejo vznemirjenje v partnerski odnos, toda bodimo realni – večina tovrstnih igračk je namenjenih za solo uporabo.

Mnogokrat je edini način, da vključimo partnerja, da ga povabimo, da gleda ali mogoče pomaga. Če pa bi radi seksualno igračko, ki jo boste resnično lahko delili, potem boste zagotovo izbrali vibracijski erekcijski obroček. Narejen je tako, da zadovoljuje oba partnerja istočasno – vibracijski erekcijski obročki so idealna igračka za pare!

Najprej poglejmo, kako deluje na moškega: namen erekcijskega obročka je, da zmanjša pretok krvi iz penisa v erekciji in jo zadržuje v njem. To ne povzroči le občutka ugodja in prijetnega pritiska, ampak vpliva tudi na trdnejšo erekcijo, ki bo trajala dlje časa. Po navadi se erekcijski obroček nosi na korenu penisa, nekateri pa ga nosijo tudi na sredini oz. takoj za glavico penisa.

Že užitek in daljša erekcija je pridobitev za oba partnerja, ko pa v obroček vstavimo še vibrator, smo dobili še stimulator klitorisa za žensko in ustvarili zmagovalno kombinacijo za oba partnerja.

Tipi erekcijskih obročkov

Torej, kako se odločiti kateri vibracijski obroček je ravno pravšnji za vas?

1. Najprej razmislite o različnih materialih iz katerih so izdelani obročki:
• cyberskin je zelo mehak material, ki daje zelo realističen občutek,
• silikon je hipoalergenski in enostaven za čiščenje,
• trši jelly najbolje prenaša vibracije skozi material,
• mehak jelly je dovolj mehak in elastičen.

2. Nato razmislite o drugih značilnostih:
• Želite stalno vibriranje in proste roke? Potem boste morda razmislili o obročku, ki ima brezžičen vibrator. Jap, tudi to obstaja.
• Če izberete obroček z vibratorjem, ki ga lahko izvlečete iz obročka, boste vibrator lahko uporabili tudi na drugih delih telesa. Zanimivo …
• Za še daljšo erekcijo razmislite o dvojnem obročku. Dvojni obročki imajo 2 obročka – enega, ki se ga natakne na penis in enega, ki se ga natakne okoli mošnje. Dva obročka v enem!
• Izbirate lahko med obročki z »multispeed« vibratorji in vibratorji z več stopnjami, ki tudi pulsirajo.

Nasveti in uporaba

Da bi imeli od vaše nove seksualne igračke kar največ, upoštevajte nekaj spodnjih (preizkušenih) nasvetov:
Ob vsaki seksualni igrački uporabljajte lubrikante, tudi penetracija bo z uporabo lubrikantov bolj prijetna. Erekcijski obroček navlažite z lubrikantom, saj ga boste tako lažje nataknili in tudi sneli – pa še seks bo bolj prijeten!

Kadar uporabljate kondom in erekcijski obroček, najprej nataknite kondom in nato erekcijski obroček čez kondom. Nikar ne poskušajte nositi kondoma čez erekcijski obroček!

Erekcijski obročki iz trdega jelly-a niso zelo elastični, zato jih nataknite, ko je penis le napol v erekciji. Veliko ljudi pravi, da se je vredno potruditi, saj obročki iz tršega materiala bolje prenašajo vibracije.

Pri erekcijskih obročkih iz mehkih materialov ni pomembno kdaj obroček nataknete – pred ali v erekciji tudi, če je odprtina obročka zelo majhna. Ti obročki so narejeni, da se raztegujejo in tesno prilegajo.

Za intenzivnejše občutenje vibracij poskusite položaj z dominantno vlogo ženske. To ji bo omogočilo, da s težo telesa kontrolira kako močan naj bo pritisk vibratorja na njeno telo.

Če obroček postane pretesen, ga takoj snemite. Nikoli ne nosite obročka več kot pol ure naenkrat!

V redkih primerih, ko se obroček težko sname, z ledom ali s hladno vodo ohladite penis, da erekcija upade in snemite obroček.

Ko snemate obroček, to storite počasi in z občutkom. Prepričajte se, da z obročkom niste zapeli sramnih dlak.