Fantje, bi ji kupili vibrator?

Zavedajte se, da je raba seksualnih pripomočkov normalna, kot je normalno tudi to, da jih uporabljamo. Vse je vprašanje tega, kaj vam ustreza in česa si želite.

Vibrator? Dildo? Umetna vagina? Lisice? Penetracijski obroček? Pornografski film? Podučite se in si privoščite nakup. Vse drugo je zgolj in samo domišljija.

Nasvet za moške, kako kupiti vibrator

Pri nakupu ne glejte na ceno, pač pa na uporabnost oziroma funkcije.

Naj vas ne skrbi, če je kupljeni vibrator daljši in debelejši od vašega penisa. V mislih imejte partnerkino zadovoljitev. Z enim ali z obema.

Če se bojite, da bo izvoljenka nad nakupom ogorčena, ji ga izročite v primernem trenutku in to dejanje pospremite s primernimi besedami.

Če je partnerka nad darilom sicer navdušena, vendar ga nikakor noče uporabljati v vaši navzočnosti, ne skrbite. Naj uživa tudi sama.

Tudi pri rabi igračk je zaželena higiena. Operite jih tako kot roke: z milom in toplo vodo. Ni jih treba prekuhavati, tudi razkuževanje je odveč.

Erotične igračke je najbolje shranjevati na polički nad nočno omarico, da se lahko zračijo, ali na kakem drugem primernem mestu, nedostopnem otrokom in drugim radovednežem.

Način rabe vsake erotične igračke je omejen samo z vašo domišljijo in zdravo pametjo. Prepustita se trenutku.

Ne verjemite tistim, ki govorijo, da so tovrstni užitki škodljivi. Škodijo samo tistim, ki jih je med uživanjem sram.